
KOMPETENCIJŲ UGDYMO VALDYBOS SPECIALIŲJŲ KOMPETENCIJŲ UGDYMO IR KINOLOGIJOS SKYRIAUS VYRIAUSIOJO SPECIALISTO
PAREIGYBĖS APRAŠYMAS

I SKYRIUS 
PAREIGYBĖS CHARAKTERISTIKA

1. Specialiųjų kompetencijų ugdymo ir kinologijos skyriaus (toliau – skyrius) vyriausiasis specialistas yra vidaus tarnybos sistemos pareigūnas.
2. Pareigybės grupė – 6.

II SKYRIUS
VEIKLOS SRITIS

3. Specialiųjų kompetencijų ugdymo ir kinologijos skyriaus vyriausiojo specialisto pareigybė reikalinga organizuoti, koordinuoti ir vykdyti bausmių vykdymo sistemos pareigūnų bei darbuotojų teorinį ir praktinį mokymą fizinio rengimo, taktikos, teisėto ir proporcingo prievartos bei specialiųjų priemonių panaudojimo, saugumo valdymo bei dinaminio saugumo srityse pagal patvirtintas profesinio mokymo, įvadinio mokymo ir kvalifikacijos tobulinimo programas; vertinti bausmių vykdymo sistemos darbuotojų turimas žinias, fizinį pasirengimą ir praktinius taktinius įgūdžius; rengti bei atnaujinti mokymo programas, metodines rekomendacijas bei mokomąją medžiagą, taip pat atlikti su skyriaus uždaviniais susijusias administracines ir analizės funkcijas.

III SKYRIUS
SPECIALIEJI REIKALAVIMAI ŠIAS PAREIGAS EINANČIAM PAREIGŪNUI

4. Pareigūnas, einantis šias pareigas, turi atitikti šiuos specialiuosius reikalavimus:
4.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija;
4.2. turėti pedagogo kvalifikaciją (neįgiję pedagogo kvalifikacijos turi būti išklausę pedagoginių psichologinių žinių kursą arba šiuos kursus išklausyti per metus laiko nuo darbo pradžios);
4.3. būti susipažinęs su Lietuvos Respublikos įstatymais, tarptautinėmis sutartimis, Lietuvos Respublikos Vyriausybės nutarimais ir kitais teisės aktais, reglamentuojančiais bausmių vykdymo sistemos veiklą bei asmenų, paleidžiamų iš jų, resocializaciją;
4.4. turėti ne mažesnę kaip 2 metų darbo bausmių vykdymo sistemoje patirtį;
4.5. mokėti dirbti „Microsoft Office“ programų paketu;
4.6. atitikti teisės aktuose nustatytus reikalavimus, būtinus suteikiant teisę  dirbti ar susipažinti su įslaptinta informacija, žymima slaptumo žyma „Riboto naudojimo“;
4.7. mokėti vieną iš oficialių ES kalbų (anglų, prancūzų ar vokiečių) pradedančiojo vartotojo lygmens A2 lygiu;
4.8. atitikti sveikatos būklės sąvado reikalavimus pagal III skiltį;
4.9. atitikti pareigūnų fizinio pasirengimo reikalavimų trečiąjį lygį.

IV SKYRIUS
ŠIAS PAREIGAS EINANČIO PAREIGŪNO FUNKCIJOS

5. Šias pareigas einantis pareigūnas vykdo šias funkcijas:
5.1. rengia, atnaujina ir dėsto profesinio mokymo, įvadinio mokymo, kvalifikacijos tobulinimo, neformaliojo mokymo ir kitų mokymo renginių temines programas pagal skyriaus kompetenciją;
5.2. rengia, dalyvauja rengiant profesinio, įvadinio mokymo programas, kvalifikacijos tobulinimo programas, vykdo jų vertinimą;
5.3. rengia pedagoginės veiklos planus, individualias bei skyriaus veiklos apskaitos suvestines, paskaitų konspektus ir kitą metodinę bei mokomąją medžiagą;
5.4. vertina besimokančiųjų (kursantų, klausytojų) žinias, gebėjimus, pažangą bei praktinius pasiekimus, rengia įskaitų ir egzaminų užduotis bei vykdo pasiekimų patikrinimus;
5.5. teikia metodinę, organizacinę ir praktinę-vadybinę pagalbą Lietuvos kalėjimų tarnybos personalui bei padaliniams profesinio pasirengimo, fizinio ir kovinio rengimo, šaudybos bei kinologijos klausimais;
5.6. analizuoja Lietuvos kalėjimų tarnybos darbuotojų kompetencijų stiprinimo sritis, vertina mokymų poreikį ir organizuoja kvalifikacijos tobulinimo renginius, teikia siūlymus KUV vadovybei dėl procesų optimizavimo;
5.7. kontroliuoja, vykdo Lietuvos kalėjimų tarnybos pareigūnų fizinio ir taktinio pasirengimo pratybų, šaudymo pratybų bei fizinio ir taktinio pasirengimo ir šaudymo kontrolinių normatyvų laikymą;
5.8. dalyvauja organizuojant ir vykdant pretendentų, pagal profesinio mokymo programą, atrankas ir kursantų kompetencijų vertinimą;
5.9. organizuoja ir užtikrina skyriaus kompetencijai priskirto sportinio inventoriaus įsigijimą, apskaitą, išdavimą, priėmimą, saugojimą, saugų naudojimą mokymo tikslams ir darbui;
5.10. dalyvauja rengiant metinius Kompetencijų ugdymo valdybos bei skyriaus veiklos planus, teisės aktų projektus, instrukcijas, ataskaitas ir išvadas skyriaus kompetencijai priskirtais klausimais;
5.11. dalyvauja bendradarbiaujant su kitais Lietuvos kalėjimų tarnybos padaliniais, šalies teisėsaugos bei užsienio valstybių organizacijomis skyriaus kompetencijai priskirtais klausimais;
5.12. dalyvauja komisijų, darbo grupių bei valdybos savivaldos institucijų veikloje, nagrinėja asmenų pareiškimus, skundus ir pasiūlymus pagal skyriaus kompetenciją;
5.13. dalyvauja vykdant veiklos viešinimo bei bausmių vykdymo sistemos pareigūnų profesijos populiarinimo renginius bei formuojant bausmių vykdymo sistemos teigiamą įvaizdį;
5.14. vykdo kitus skyriaus viršininko ar Kompetencijų ugdymo valdybos vadovybės nenuolatinio pobūdžio pavedimus tam, kad būtų pasiekti Lietuvos kalėjimų tarnybos tikslai ir įvykdyti skyriui pavesti uždaviniai bei funkcijos.

V SKYRIUS
ŠIAS PAREIGAS EINANČIO PAREIGŪNO PAVALDUMAS

6. Šias pareigas einantis pareigūnas yra tiesiogiai pavaldus skyriaus viršininkui. 
___________________
